Tervezet: AZ EGT-VEGYESBIZOTTSÁG HATÁROZATA az EGT-megállapodáshoz csatolt, az egyes, a négy alapszabadságon kívül eső területeken folytatott együttműködésről szóló 31. jegyzőkönyv módosításáról - Tervezet: a Bizottság közös álláspontja -

(előterjesztő: a Bizottság)

INDOKLÁS

1. Az EGT-megállapodás 31. jegyzőkönyve specifikus rendelkezéseket tartalmaz a négy szabadságon kívül eső területeken való együttműködésről a Közösség és az EGT-ben résztvevő EFTA-államok között.

2. Az EGT-Vegyesbizottság mellékelt határozattervezetének célja, hogy a 31. Jegyzőkönyv módosításával az együttműködést a kulturális ügyekben való együttműködést előkészítő cselekvésekre is kibővítse. Ez így jogalapot szolgáltat az EGT-ben résztvevő EFTA-államok számára az EU 2004. évi általános költségvetésének alábbi költségvetési tételéhez kapcsolódó közösségi programokban való részvételre:

- 15.04.02.03 költségvetési tétel: ,Kulturális ügyekben való együttműködést előkészítő cselekvések"

3. Az EGT-megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdése b) pontja előirányozza, hogy a Tanács a Bizottság javaslatára meghatározza a Közösség ilyen határozatokra vonatkozó álláspontját.

4. Az EGT-Vegyesbizottság határozattervezete a Tanács által jóváhagyásra kerül, majd a lehető leghamarabb a Bizottság előterjeszti a Közösség álláspontját az EGT-Vegyesbizottságban.

Tervezet: AZ EGT-VEGYESBIZOTTSÁG HATÁROZATA az EGT-megállapodáshoz csatolt, az egyes, a négy alapszabadságon kívül eső területeken folytatott együttműködésről szóló 31. jegyzőkönyv módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás) és különösen annak 86. és 98. cikkére,

mivel:

(1) Az EGT-Vegyesbizottság ...-i .... határozata [1] módosította a megállapodás 31. jegyzőkönyvét.

[1] HL L ...

(2) Indokolt a Megállapodást kötő Szerződő Felek együttműködésének kiterjesztése a kulturális ügyekben való együttműködést előkészítő cselekvésekre.

(3) Ennek következtében a Megállapodás 31. jegyzőkönyvét módosítani kell annak érdekében, hogy e kibővített együttműködésre 2004. január 1-jétől kezdődően sor kerülhessen,

A KÖVETKEZŐKÉPPEN HATÁROZOTT:

1. cikk

A Megállapodás 31. jegyzőkönyvének 13. cikke a következőképpen módosul:

1. A (2) bekezdés szövege helyébe a következő lép:

'2. Az EFTA-államoknak hozzá kell járulniuk a Megállapodás 82. cikke (1) bekezdésének a) pontjával összhangban az (1), (4), (5) és (6) bekezdésekben említett tevékenységek költségeihez.'

2. A (3) bekezdés szövege helyébe a következő lép:

'3. Az EFTA-államok teljes mértékben részt vesznek az EK-bizottságok és egyéb olyan szervek munkájában, amelyek az (1), (4), (5) és (6) bekezdésben említett tevékenységek igazgatásával, fejlesztésével és végrehajtásával a Bizottság munkáját segítik.'

3. Az (5) bekezdés után a következő bekezdést kell beilleszteni:

'6. 2004. január 1-jétől az EFTA-államok részt vesznek a 2004 költségvetési évre az Európai Unió számára előirányzott általános költségvetésbe bejegyzett költségvetési tételhez kapcsolódó közösségi programokban:

- 15.04.02.03 költségvetési tétel: ,Kulturális ügyekben való együttműködést előkészítő cselekvések"'

2. cikk

Ez a határozat a Megállapodás 103. cikke (1) bekezdésében említettek [2] szerinti utolsó bejelentésnek az EGT-Vegyesbizottsághoz történő beérkezését követő napon lép hatályba.

[2] [Alkotmányos követelmények nincsenek jelezve.] [Alkotmányos követelmények jelezve.]

3. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.

Kelt Brüsszelben, -án/-én..

az EGT-Vegyesbizottság részéről

az elnök

az EGT-Vegyesbizottság titkárai